之後喺9月2號推出第五首單曲《孤獨病》。呢首歌同以往嘅歌曲風格有好大分別，歌詞係以姜濤嘅自身經歷作為題材，希望可以藉住呢一個去陪伴有需要嘅人去一齊對抗孤獨。呢隻歌嘅mv亦都係有姜濤自己親自執導挑戰。喺11月15號推出第六隻單曲《愛情簽證申請》，歌曲同埋mv都係姜濤喺台灣嘅期間製作，姜濤唔單止參與mv嘅故事創作，亦都首次同陳永謙合作填寫歌詞。